# Α.Ε. Λάρισα

### Από τη Βικιπαίδεια, την ελεύθερη εγκυκλοπαίδεια

Α.Ε. Λάρισα
Πληροφορίες
Έτος ίδρυσης | 1964
Χρώματα | Βυσινί και άσπρο
Τίτλοι | 3
Πρόεδρος | Κωνσταντίνος Πηλαδάκης
Προπονητής | Γιώργος Δώνης
Έδρα | στάδιο Αλκαζάρ

Εμφάνιση 2006-07

Εντός έδρας

Εκτός έδρας

## [Επεξεργασία] Ιστορία

Η Αθλητική Ένωση Λάρισας ιδρύθηκε το 1964 με τη συγχώνευση του Λαρισαϊκού, του Ηρακλή, του Άρη και του Τοξότη. Επίσημο όνομα της ομάδας από το 2003 είναι ΠΑΕ ΑΕΛ 1964. Χρησιμοποιεί ως έδρα το στάδιο Αλκαζάρ ενώ η ολοκλήρωση της κατασκευής νέου ιδιόκτητου γηπέδου αναμένεται μέχρι το 2008.

## [Επεξεργασία] Τίτλοι - Διακρίσεις

Η ΑΕΛ είναι μία από τις ιστορικότερες ομάδες της επαρχίας και σίγουρα η επαρχιακή ομάδα με τις περισσότερες περγαμηνές. Έχει κατακτήσει το πρωτάθλημα Ελλάδος το 1988, το κύπελο το 1985 και το 2007 ενώ έχει και 2 συμμετοχές σε τελικούς κυπέλου το 1982 και το 1984 και μία δεύτερη θέση στο πρωτάθλημα το 1983. Πολλοί είναι αυτοί που θεωρούν ότι παρά το γεγονός ότι δε κατάφερε να κατακτήσει περισσότερους τίτλους, την πενταετία 1983-1988 έπαιζε το καλύτερο ποδόσφαιρο στην Ελλάδα.[εκκρεμεί παραπομπή]

Περαιτέρω απόδειξη γι’αυτό αποτελεί η πορεία της στο κύπελο Ευρώπης τη περίοδο 1984-1985 όπου έφτασε μέχρι το προημιτελικό του θεσμού για να αποκλειστεί δύσκολα (0-0 εντός και 0-1 εκτός) από τη Δυναμό Μόσχας. Όμάδες με περισσότερες συμμετοχές στα Ευρωπαικά κύπελα όπως ο Ολυμπιακός και ο Πανιώνιος Γ.Σ θα το καταφέρουν πολλά χρόνια αργότερα. Την αμέσως επόμενη χρονιά θα αποκλειστεί το ίδιο δύσκολα (1-1 εντός και 0-1 εκτός) από τη πανίσχυρη και μελλοντική κυπελούχο Σαμπντόρια.

## [Επεξεργασία] Ιστορικοί Ποδοσφαιριστές

Από τις τάξεις της ΑΕΛ έχουν περάσει και αναδειχτεί πολλοί μεγάλοι Έλληνες και ξένοι ποδοσφαιριστές.

- Γιάννης Βαλαώρας,
- Βασίλης Καραπιάλης,
- Μιχάλης Ζιώγας,
- Γιάννης Γκαλίτσιος,
- Γιώργος Μητσιμπόνας,
- Γιώργος Πλίτσης,
- Χρήστος Μιχαήλ,
- Κώστας Κολομητρούσης,
- Θοδωρής Βουτυρίτσας,
- Τάκης Παραφέστας,
- Σάκης Τσιώλης,
- Γιώργος Αγορογιάννης,
- Κώστας Μαλουμίδης,
- Νίκος Πατσιαβούρας,
- Θεολόγης Παπαδόπουλος,
- Φάνης Γκέκας,
- Λευτέρης Μίλος,
- Θωμάς Κυπαρίσσης,
- Κρίστοφ Άνταμτσικ,
- Καζιμίρ Κμίετσικ,
- Πάολο Ντα Σίλβα,
- Στέφαν Στόικα,
- Νταβίντ Έμπε

Αλλά και σήμερα αγωνίζονται με την ΑΕΛ δυο Έλληνες πρωταθλητές Ευρώπης το 2004 οι:

- Νίκος Νταμπίζας και
- Στέλιος Βενετίδης.

## [Επεξεργασία] Εξωαγωνιστική ιστορία

Αλλά και εξωαγωνιστικά η ιστορία της ΑΕΛ είναι πολυτάραχη και ενδιαφέρουσα. Στις 26 Οκτωβρίου 1986, φωτοβολίδα που εκτοξεύθηκε από την απέναντι κερκίδα στην οποία βρίσκονταν οπαδοί του Π.Α.Ο.Κ βρήκε στο λαιμό και σκότωσε το καθηγητή Χαράλαμπό Μπλιώνα.

Λίγα χρόνια νωρίτερα, στις 6 Σεπτεμβρίου 1979, τα στελέχη της Εθνικής Ελπίδων, Κουκουλίτσιος και Μουσιάρης επιστρέφοντας από προπόνηση της Εθνικής θα βρούν τραγικό θάνατο από τροχαίο ατύχημα στην εθνική οδό. Στο ίδιο αυτοκίνητο επέβαινε και ο μετέπειτα μεγάλος Γιάννης Βαλαώρας.

Επίσης, επεισοδιακή, το λιγότερο, μπορεί να χαρακτηριστεί και η κατάκτηση του πρωταθλήματος από την ΑΕΛ. Ο παίκτης της ΑΕΛ, Τσίγκωφ, με συνολική συμμετοχή τη περίοδο 1987-88, τα λεπτά των καθυστερήσεων σε ένα παιχνίδι με τον Παναθηναίκο, βρέθηκε ντοπαρισμένος με αποτέλεσμα να τιμωρηθεί με αφαίρεση βαθμών η ομάδα. Αυθόρμητα, με την ανακοίνωση της απόφασης, οι οπαδοί και κάτοικοι της Λάρισας κατέβηκαν στους δρόμους και για 5 ημέρες έκλεισαν την εθνική οδό! Αποτέλεσμα ήταν η αλλαγή του επίμαχου κανονισμού από τη κυβέρνηση και η κατάκτηση του τροπαίου από την ΑΕΛ.

## [Επεξεργασία] Στατιστικά

- Πρώτος σκόρερ: Γιάννης Βαλαώρας 73
- Πρώτος σε συμμετοχές: Γιάννης Γκαλίτσιος 395
- Μεγαλύτερη νίκη: Λάρισα-Καβάλα 8-2
- Περισσότερες νίκες σε μία περίοδο: 18 (1982-1983, 1987-1988)
- Λιγότερες νίκες σε μία περίοδο: 5 (1974-1975)

## [Επεξεργασία] Τμήμα μπάσκετ

Α.Ε.Λ 1964-Γ.Σ.

Το 1928 ιδρύθηκε ο Γυμναστικός Σύλλογος Λάρισας ο πρόγονος της σημερινής Α.Ε.Λ 1964-Γ.Σ.

Η ομάδα αγωνίζεται στην Α1, με έδρα το στάδιο EAΚ Λάρισας.

Πρόεδρος της ομάδας είναι ο Γιώργος Κοτσιαρής και προπονητής ο Γιάννης Χριστόπουλος.

## [Επεξεργασία] Εσωτερικοί σύνδεσμοι

Η τελική βαθμολογία του πρωταθλήματος ποδοσφαίρου 1987-1988

## [Επεξεργασία] Εξωτερικοί σύνδεσμοι

- Επίσημη ιστοσελίδα της ΠΑΕ ΑΕΛ 1964
- Οι σημαντικότερες επιτυχίες της Λάρισας
- Επίσημη ιστοσελίδα της ΚΑΕ ΑΕΛ 1964
- Η ΑΕΛ στην επίσημη ιστοσελίδα του ΕΣΑΚΕ
- Η σελίδα του Γυμναστικού
- Κλειστό γυμναστήριο Νεάπολης-ΕΑΚ Λάρισας
- Στάδιο Αλκαζάρ
- Σελίδα Φιλάθλων ΑΕΛ

Ομάδες Α΄Εθνικής - Σουπερλίγκα 2007-2008

ΑΕΚ | Απόλλων Καλαμαριάς | Άρης | Αστέρας Τρίπολης | Ατρόμητος Αθηνών | Βέροια | Εργοτέλης | Ηρακλής | Λεβαδειακός | Λάρισα | SKODA Ξάνθη | Ολυμπιακός | ΟΦΗ | Παναθηναϊκός | Πανιώνιος | ΠΑΟΚ

Ομάδες Α΄1 ΕΣΑΚΕ 2007-2008

ΑΕΚ | Άρης | Αιγάλεω | Κολοσσός | Α.Ε. Λάρισα | Μαρούσι | Ολύμπια Λάρισας | Ολυμπιάδα Πατρών | Ολυμπιακός | Παναθηναϊκός | Πανελλήνιος | Α.Γ.Ο. Ρεθύμνου | Πανιώνιος | ΠΑΟΚ

Ανακτήθηκε από "http://el.wikipedia.org../../../%CE%B1/2E/%CE%B5/%CE%91.%CE%95._%CE%9B%CE%AC%CF%81%CE%B9%CF%83%CE%B1_a61a.html"

Κατηγορίες: Άρθρα που χρειάζονται παραπομπές | Α.Ε. Λάρισα | Αθλητικοί σύλλογοι Α΄ Εθνικής | Ιδρύσεις αθλητικών συλλόγων το 1964

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- Italiano
- 日本語
- Lietuvių
- Nederlands
- Polski
- Română
- Türkçe